വിവിധ പരീക്ഷകളില് തിളക്കമാര്ന്ന വിജയം കൈവരിച്ച ജിവിഎച്ച്എസ്എസ് മേപ്പയ്യൂരിന് മേപ്പയ്യൂര് ഗ്രാമപഞ്ചായത്തിന്റെ ആദരം മേപ്പയ്യൂര്: എസ്എസ്എല്സി, ഹയര് സെക്കന്ററി, വിഎച്ച്എസ്സി പരീക്ഷകളില് ഉന്നത വിജയം നേടിയ ജി വിഎച്ച്എസ്എസ് മേപ്പയ്യൂരിനെയും, ഹയര് സെക്കന്ററി സയന്സ് വിഭാഗത്തില് മുഴുവന് മാര്ക്കും നേടിയ സി.കെ. ദിലാരയേയും മേപ്പയ്യൂര് ഗ്രാമ പഞ്ചായത്ത് ആദരിച്ചു. ചടങ്ങ് ജില്ലാ പഞ്ചായത്ത് വൈസ് പ്രസിഡന്റ് എം.പി. ശിവാനന്ദന് ഉദ്ഘാടനം ചെയ്തു. ഗ്രാമപഞ്ചായത്ത് വികസന സ്റ്റാന്റിംങ്ങ് കമ്മറ്റി ചെയര്മാന് വി.സുനില് സ്വാഗതം പറഞ്ഞ ചടങ്ങില് മേപ്പയ്യൂര് ഗ്രാമപഞ്ചായത്ത് പ്രസിഡന്റ് കെ.ടി.രാജന് അധ്യക്ഷത വഹിച്ചു. ഹയര് സെക്കന്ററി പ്രിന്സിപ്പല് ഇന് ചാര്ജ് എന് ജയന്തി റിപ്പോര്ട്ട് അവതരിപ്പിച്ചു. ഹയര് സെക്കന്ററി സയന്സ് വിഭാഗത്തില് മുഴുവന് മാര്ക്കും നേടിയ കുമാരി സി.കെ.ദിലാരയും, സ്കൂള് അധികാരികളും പഞ്ചായത്തിന്റെ ഉപഹാരങ്ങള് ഏറ്റുവാങ്ങി. ജില്ലാ പഞ്ചായത്ത് മെമ്ബര് സി.എം ബാബു, ബ്ലോക്ക് പഞ്ചായത്ത് മെമ്ബര് എ.പി.രമ്യ, വാര്ഡ് മെമ്ബര് പി.പ്രശാന്ത്, പിടിഎ പ്രസിഡന്റ് കെ രാജീവന്, പിടിഎ വൈസ് പ്രസിഡന്റ് വി.മുജീബ്, മുന് പ്രിന്സിപ്പല് ഹെഡ്മിസ്ട്രസ് ഉഷ പഴവീട്ടില്, മുന് പ്രിന്സിപ്പല് കെ.സുധാകരന്, ഹെഡ്മാസ്റ്റര് വി.പി ഉണ്ണികൃഷ്ണന്, അഡീഷണല് ഹെഡ്മാസ്റ്റര് കെ.നിഷിദ്, വിഎച്ച്എസ്സി പ്രിന്സിപ്പല് ഇന്ചാര്ജ് പ്രമോദ് കുമാര് എന്നിവര് സംസാരിച്ചു. സ്റ്റാഫ് സെക്രട്രറി കെ.സുധീഷ് കുമാര് ചടങ്ങിന് നന്ദി പറഞ്ഞു